Μπάγερν Μονάχου

Η **Μπάγερν Μονάχου**  (γερμανικά: *Bayern München*) είναι αθλητικός σύλλογος του Μονάχου της Γερμανίας. Είναι γνωστή κυρίως από την επαγγελματική ποδοσφαιρική της ομάδα, την οποία διαχειρίζεται η εταιρεία FC Bayern München AG. Το γήπεδό της είναι η Allianz Arena, όπου το 2006 έγιναν αγώνες για το Παγκόσμιο Κύπελλο Ποδοσφαίρου 2006.  Πρόεδρος της ομάδας είναι ο Χέρμπερτ Χάινερ, ενώ  προπονητής ο Βενσάν Κομπανί. Η Μπάγερν είναι μια από τις πιο ιστορικές και επιτυχημένες ομάδες στον κόσμο, έχοντας κατακτήσει 85 εγχώρια και ευρωπαϊκά τρόπαια.

## Ιστορία
### Η Ίδρυση και τα πρώτα χρόνια
Η Μπάγερν ιδρύθηκε στις 27 Φεβρουαρίου 1900. Από την αρχή της ίδρυσής της, η ομάδα έκανε μία καλή πορεία στα επόμενα πρωταθλήματα της Γερμανίας. Στον Α΄ Παγκόσμιο Πόλεμο οι δραστηριότητες της Μπάγερν σταμάτησαν, για να ξαναλειτουργήσουν το 1918. Μέχρι το 1940 η Μπάγερν έκανε σποραδικές επιτυχίες, με κυριότερη την κατάκτηση του γερμανικού πρωταθλήματος το 1932. Με την άνοδο του Χίτλερ το 1933 στην εξουσία άρχισε ουσιαστικά η διάλυση της ομάδας. Η βασική ενδεκάδα της Μπάγερν απαρτίζονταν τότε απο 5 Εβραίους ποδοσφαιριστές οι οποιοί κατά τη διάρκεια της Ναζιστικής Γερμανίας έχασαν το δικαίωμα να αγωνίζονται για τον σύλλογο, γεγονός που  έπληξε σημαντικά την Μπάγερν. Επιπλέον ο επίσης Εβραίος πρόεδρος του συλλόγου Kurt Landauer  μαζί με άλλα μέλη της διοίκησης αναγκάστηκαν να εγκαταλείψουν την ομάδα λόγω πιέσεων του καθεστώτος 

### Η χρυσή 15ετία 1965-1979
Μετά τον πόλεμο, το 1966 στην τρίτη σεζόν της Μπουντεσλίγκα η Μπάγερν κατέλαβε την τρίτη θέση, ενώ παράλληλα κατέκτησε το Κύπελλο Γερμανίας και το Κύπελλο Κυπελλούχων. Την επόμενη χρονιά, κατέκτησε ξανά το κύπελλο Γερμανίας και το 1969 κατακτάει το πρωτάθλημα μετά απο 37 χρόνια. Το 1970 η ομάδα κατέκτησε το κύπελλο, ενώ πήρε τα επόμενα 2 πρωταθλήματα. Το 1974 κατέκτησε η Μπάγερν το πρώτο της Κύπελλο Πρωταθλητριών. Την επόμενη σεζόν κατέκτησε ξανά  το Κύπελλο Πρωταθλητριών, αλλά κανένα εγχώριο κύπελλο. Το 1976 κατακτά το τρίτο συνεχόμενο Κύπελλο Πρωταθλητριών.

### 1979-1999

Η Μπάγερν στη δεκαετία του '80 είχε πολλές αλλαγές στο προσωπικό της ομάδας, καθώς και οικονομικά προβλήματα. Παρ' όλα αυτά κατέκτησε το 1980 και το 1981 το πρωτάθλημα. Το 1982 και το 1984 κατέκτησε μόνο το κύπελλο. Επίσης,ηττήθηκε στους τελικούς του Κυπέλλου Πρωταθλητριών το 1982 και το 1987.Τα επόμενα πρωταθλήματα ήρθαν το 1989 και 1990, αλλά τη σεζόν 1991-1992 η Μπάγερν τερμάτισε στη 10 θέση, μόλις 5 βαθμούς από τη ζώνη του υποβιβασμού. Ο επόμενοι τίτλοι ήρθαν το 1994 και το 1997 κατακτώντας το πρωτάθλημα και το 1996 κατακτώντας το Κύπελλο ΟΥΕΦΑ. Η Μπάγερν το 1999 πήρε τον τελευταίο τίτλο του 20ού αιώνα.

### 1999 - σήμερα

Απο το 2000 μέχρι σήμερα (2021), η Μπάγερν έχει κατακτήσει 17Πρωταθλήματα και 11 Κύπελλα Γερμανίας, κάνοντας 11 φορές και το νταμπλ. Παράλληλα έχει κατακτήσει 3 φορές το Τσάμπιονς λιγκ, 2 το Σούπερ καπ Ευρώπης και έχει στεφτεί 2 φορές Πρωταθλήτρια κόσμου, βιώνοντας αναμφίβολα την πιο χρυσή περίοδο στην ιστορία της. Το 2013 κατέκτησε το 5ο της Τσάμπιονς λιγκ , κερδίζοντας με 2-1 την μισητή εγχώρια της αντίπαλο, Μπορούσια Ντόρτμουντ στο γήπεδο Γουέμπλεϊ , 1 χρόνο μετά τον χαμένο τελικό στην έδρα της στην διαδικασία των πέναλτι από την Τσέλσι.  Το 2020 επίσης έκανε μια από τις εντυπωσιακότερες χρονιές όλης της ιστορίας του Τσάμπιονς λιγκ το οποίο και πήρε με εμφατικό τρόπο. Με μεγαλύτερη νίκη το εντυπωσιακό σκορ 2-8 επί της Μπαρτσελόνα ,νίκησε στον τελικό της 23ης Αυγούστου του 2020 τη Παρί Σεν Ζερμέν με 1-0 κερδίζοντας το 6ο Τσάμπιονς λιγκ στην ιστορία της.Παραληλα,κατεκτησε το Πρωταθλημα και το Κυπελλο  Γερμανιας,κανοντας το Τρεμπλ για δευτερη φορα. Τη σεζόν 2021-22 κατέκτησε το πρωτάθλημα Γερμανίας για 10η διαδοχική χρονιά, «σφραγίζοντας» και μαθηματικά τον τίτλο μετά τη νίκη με 3-1 στο ντέρμπι με την Ντόρτμουντ. Έγινε έτσι η πρώτη ομάδα από τα πέντε μεγάλα ευρωπαϊκά πρωταθλήματα (Αγγλία, Ισπανία, Ιταλία, Γερμανία, Γαλλία) που καταφέρνει να φτάσει για 10η σερί φορά στην κατάκτηση του εγχώριου τίτλου.

## Οικονομικά και ιδιοκτησιακό

Η Μπάγερν διοικείται κυρίως από πρώην παίκτες του συλλόγου. Η προεδρία του συλλόγου παρέμεινε για ένα διάστημα κενή, μετά την παραίτηση του Ούλι Χένες που ήταν πρόεδρος το διάστημα 1979-2014 και παραιτήθηκε μετά την καταδίκη του για φοροδιαφυγή. Ο Καρλ-Χάινς Ρουμενίγκε είναι ο πρόεδρος του εκτελεστικού συμβουλίου της FC Bayern München AG. Το εποπτικό συμβούλιο των εννέα αποτελείται κυρίως από στελέχη μεγάλων γερμανικών εταιρειών.

Το επαγγελματικό ποδοσφαιρικό τμήμα της Μπάγερν διοικείται από την οργάνωση FC Bayern München AG και λειτουργεί σαν μια ανώνυμη εταιρεία, της οποίας οι μετοχές δεν είναι εισηγμένες στο χρηματιστήριο. Το 75,01% της εταιρείας FC Bayern München AG ανήκει στο σύλλογο, την FC Bayern München e.V. η οποία αποτελεί το ιδρυτικό σωματείο, το 8,33% ανήκει στην εταιρεία αθλητικών ειδών Adidas, ενώ το 8,33% ανήκει στην εταιρεία αυτοκινήτων Audi. Η Adidas απέκτησε μετοχές το 2002 έναντι 77 εκατομμυρίων €. Τα χρήματα διατέθηκαν για τη χρηματοδότηση του Allianz Arena. Το 2009 η Audi κατέβαλε 90 εκατομμύρια € για το μερίδιό της. Το κεφάλαιο χρησιμοποιήθηκε για την αποπληρωμή του δανείου για το Allianz Arena, πιο γρήγορα από ότι είχε αρχικά προγραμματιστεί. Στις αρχές του 2014, η Allianz έγινε η τέταρτη ενδιαφερόμενη της εταιρείας αποκτώντας μερίδιο έναντι 110 εκατομμυρίων €. Τα υπόλοιπα αθλητικά τμήματα της Μπάγερν διοικούνται από τον σύλλογο.

## Παίκτες
### Τρέχουσα σύνθεση

# Τίτλοι

### Ευρωπαϊκοί / Διεθνείς
* Κύπελλο Πρωταθλητριών-Τσάμπιονς Λιγκ: 1974, 1975, 1976, 2001, 2013, 2020
* Κύπελλο Κυπελλούχων Ευρώπης: 1966
* Κύπελλο UEFA: 1996
* Σούπερ καπ Ευρώπης: 2013, 2020
* Διηπειρωτικό Κύπελλο: 1976, 2001
* Παγκόσμιο Κύπελλο Συλλόγων: 2013, 2020

### [[Μπούντεσλιγκα|Μπουντεσλίγκα]] (34)
* 1932, 1969, 1972, 1973, 1974, 1980, 1981, 1985, 1986, 1987, 1989, 1990, 1994, 1997, 1999, 2000, 2001, 2003, 2005, 2006, 2008, 2010, 2013, 2014, 2015, 2016, 2017, 2018, 2019, 2020, 2021, 2022, 2023, 2025

### [[Κύπελλο Γερμανίας (ποδόσφαιρο ανδρών)|Κύπελλα Γερμανίας]] (20)
* 1957, 1966, 1967, 1969, 1971, 1982, 1984, 1986, 1998, 2000, 2003, 2005, 2006, 2008, 2010, 2013, 2014, 2016, 2019, 2020

### Λιγκ Καπ Γερμανίας (6)
* 1997, 1998, 1999, 2000, 2004, 2007

### Σούπερ Καπ Γερμανίας (11)
* 1987, 1990, 2010, 2012, 2016, 2017, 2018, 2020, 2021, 2022, 2025

## Προπονητές της Μπάγερν

Το 2008, ο Ότμαρ Χίτσφελντ ψηφίστηκε ως ο καλύτερος προπονητής της Μπάγερν. Από το βαυαρικό σύλλογο επίσης έχουν περάσει, εκτός από τον Χίτσφελντ, μεγάλοι προπονητές, όπως ο Ούντο Λάτεκ, ο Φραντς Μπεκενμπάουερ και ο Φέλιξ Μάγκατ. Από το 1968 ως σήμερα, έχουν δουλέψει στην Μπάγερν οι παρακάτω προπονητές:

* 1963-1968   Ζλάτκο Τσαϊκόφσκι
* 1968-1976   Ούντο Λάτεκ
* 1976-1977   Ντίτμαρ Κράμερ
* 1977-1979   Γκιούλα Λόραντ
* 1979-1983   Παλ Τσερνάι
* 1983-1987   Ούντο Λάτεκ
* 1987-1991   Γιουπ Χάινκες
* 1991-1992   Σόρεν Λέρμπι
* 1992-1993   Έριχ Ρίμπεκ
* 1993-1994   Φραντς Μπεκενμπάουερ
* 1994-1995   Τζιοβάνι Τραπατόνι
* 1995-1996   Ότο Ρεχάγκελ
* 1996        Φραντς Μπεκενμπάουερ
* 1996-1998   Τζιοβάνι Τραπατόνι
* 1998-2004   Ότμαρ Χίτσφελντ
* 2004-2007   Φέλιξ Μάγκατ
* 2007-2008   Ότμαρ Χίτσφελντ
* 2008-2009   Γιούργκεν Κλίνσμαν
* 2009-2011   Λουίς φαν Χάαλ
* 2011        Άντρις Γιόνκερ
* 2011-2013 Γιουπ Χάινκες
* 2013-2016 Ζοζέπ Γκουαρδιόλα
* 2016-2017 Κάρλο Αντσελότι
* 2017-2018 Γιουπ Χάινκες
* 2018-2019 Νίκο Κόβατς
* 2019-2021 Χανς- Ντίτερ Φλικ
* 2021-2023 Χούλιαν Νάγκελσμαν
* 2023-2024 Τόμας Τούχελ
* 2024-         Βενσάν Κομπανί

### Πρόσφατα χρόνια

The recent season-by-season performance of the club:

## Άλλα τμήματα

### Τμήμα καλαθοσφαίρισης

Το τμήμα καλαθοσφαίρισης της Μπάγερν Μονάχου έχει κατακτήσει επτά (7) πρωταθλήματα Γερμανίας (1954, 1955, 2014, 2018, 2019, 2024, 2025) και πέντε κύπελλα Γερμανίας (1968, 2018, 2021, 2023, 2025).

### Τμήμα χειροσφαίρισης

Το τμήμα χειροσφαίρισης της Μπάγερν Μονάχου ιδρύθηκε το 1945.

## Παραπομπές


## Εξωτερικοί σύνδεσμοι

* 
* Η σελίδα του συλλόγου στην UEFA


Κατηγορία:Ιδρύσεις αθλητικών συλλόγων το 1900
Κατηγορία:Ιδρύσεις ποδοσφαιρικών ομάδων το 1900
Κατηγορία:Μόναχο